Black Mirror
Black Mirror (bi kurdî: Neynika Reş) rêzefîlmeke antolojiyê ya honaka zanistî ya brîtanî ye ku ji aliyê Charlie Brooker ve hatiye afirandin. Brooker û Annabel Jones wek çêkerên rêzefîlmê dixebitin. Rêzefîlm tehlîla civaka modern dike, nexasim di derheqê encamên nehêvîkirî yên teknolojiyên nû de. Beşên rêzefîlmê serbixwe ne û bi gelemperî di demeke alternatîv an jî paşerojeke nêzîk de derbas dibin. Atmosfera beşan gelek caran nediyarî û hîcîwî ne, dîsa jî hin ji wan ezmûnî û siviktir in. Rêzefîlm di Channel 4ê ya kanalê brîtanî de di kanûna pêşîn a 2011an de hatiye pêşnîşandan. Piştî zêdebûna katalogê di kanûna pêşîn a 2014an de, ji aliyê Netflixê ve di îlona 2015an de hatiye kirîn. Netflixê 12 beşan sîparîş dan û paşhingê ev beş wekî sezona seyem di 21ê çiriya pêşîn a 2016an de û sezona çarem di 29ê kanûna pêşîn a 2017an de, derxistine. Fîlmekî înteraktîv a serbixwe bi sernava Black Mirror: Bandersnatch di 28ê kanûna pêşîn a 2018an de derketiye. Sezona pêncem bi sê beşan di 5ê hezîrana 2019an de derketiye.